CELEX: 62010TN0154
Language: el
Date: 2010-04-02 00:00:00
Title: Υπόθεση T-154/10: Προσφυγή της 2ας Απριλίου 2010 — Γαλλία κατά Επιτροπής

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/43
            
         
      Προσφυγή της 2ας Απριλίου 2010 — Γαλλία κατά Επιτροπής
      (Υπόθεση T-154/10)
      (2010/C 161/69)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Γαλλική Δημοκρατία (εκπρόσωποι: E. Belliard, G. de Bergues, B. Beaupère-Manokha και J. Gstalter)
      
         Καθής: Ευρωπαϊκή Επιτροπή
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση στο σύνολό της·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Ισχυρισμοί και κύρια επιχειρήματα
      
      Με την παρούσα προσφυγή η προσφεύγουσα ζητεί την ακύρωση της απόφασης C(2010) 133 τελικό της Επιτροπής, της 26ης Ιανουαρίου 2010, που χαρακτηρίζει κρατική ενίσχυση ασυμβίβαστη με την εσωτερική αγορά τη σιωπηρή και απεριόριστη εγγύηση υπέρ της La Poste που προκύπτει από διατάξεις της γαλλικής νομοθεσίας σχετικά με τις έννομες συνέπειες της φύσεως της επιχείρησης ως νομικού προσώπου δημοσίου δικαίου που εξομοιώνεται με δημόσιο ίδρυμα βιομηχανικού και εμπορικού χαρακτήρα [κρατική ενίσχυση αριθ. C 56/2007 (πρώην E 15/2005)].
      Με την προσφυγή της η προσφεύγουσα προβάλει τρεις λόγους ακυρώσεως:
      
                  —
               
               
                  νομική πλάνη καθ’ ότι η Επιτροπή δεν απέδειξε επαρκώς κατά νόμο την ύπαρξη κρατικής ενίσχυσης. Συγκεκριμένα, η Επιτροπή δεν τήρησε τους κανόνες που διέπουν τα της αποδείξεως σε θέματα κρατικών ενισχύσεων και ως προς το βάρος αποδείξεως και ως προς το επίπεδο αποδείξεως·
               
            
                  —
               
               
                  πραγματική και νομική πλάνη, καθόσον η Επιτροπή έκρινε ότι υπάρχει σιωπηρή και απεριόριστη εγγύηση υπέρ της La Poste·
               
            
                  —
               
               
                  κακή εκτίμηση του πλεονεκτήματος κατά την έννοια του άρθρου 107, παράγραφος 1, ΣΛΕΕ. Συγκεκριμένα, αφενός, η Επιτροπή έκρινε εσφαλμένα ότι η ύπαρξη της εγγύησης δημιουργεί πλεονέκτημα υπέρ της La Poste και, αφετέρου, η Επιτροπή εσφαλμένα θεώρησε ότι θετική αξιολόγηση της La Poste οφείλεται στην ύπαρξη της προβαλλόμενης εγγύησης.